Foto: Zamin.uz «O‘zavtosanoat»ning sobiq rahbari Ulug‘bek Ro‘ziqulov​ «O‘zbekiston havo yo‘llari» milliy aviakompaniyasi bosh direktorligidan ham olingach, yangi lavozimga tayinlandi. Bu haqda Kun.uz axborot manbasi xabar bermoqda.  Ma’lum qilinishicha, Ulug‘bek Ro‘ziqulov O‘zbekiston Respublikasining Indoneziyadagi favqulodda va muxtor elchisi sifatida ish boshlagan. Eslatib o‘tamiz, bundan avval, O‘zbekiston Respublikasi bosh vaziri o‘rinbosari sifatida faoliyat yuritgan Ulug‘bek Ro‘ziqulov boshqa ishga o‘tishi munosabati bilan o‘z lavozimidan ozod etil​gani haqida xabar berilgandi. Shunday qilib, Ro‘ziqulov «O‘zavtosanoat» rahbarligidan ozod etildi.​ Keyinroq, u «O‘zbekiston havo yo‘llari» milliy aviakompaniyasi bosh direktori etib tayinlan​gani ma’lum bo‘ldi.  Aqto‘be fojiasidan so‘ng, Ro‘ziqulov «O‘zbekiston havo yo‘llari»​ MAK bosh direktorligidan ham ketgandi.